tomron87/hebrew-wikipedia-sentences-corpus huggingface dataset:
הוא הגיע בשיאו למקום העשירי במצעד של "היטליסט", המבוסס על נתוני סטרימינג שבועיים.
גיטרת פלמנקו היא סוג של גיטרה אקוסטית, הדומה במבנה לגיטרה הקלאסית, אך נבדלת ממנה בכמה מאפיינים מרכזיים: המרחק בין המיתרים לשריגים קצר יותר, תיבת התהודה דקה יותר, וגוף הכלי קטן יותר.
בדומה לגיטרה הקלאסית, גיטרת הפלמנקו כוללת בדרך כלל במיתרי ניילון.
היא מפיקה צליל חי ו"קשוח" יותר מזה של הגיטרה הקלאסית, עקב המבנה הייחודי שלה.
באופן מסורתי, בוני גיטרות ייצרו גיטרות במגוון רחב של רמות מחיר, שנקבעו בעיקר בהתאם לחומרי הבנייה ולמידת העיטורים שהוסיפו לגוף הגיטרה.
לנוכח תפוצתו הרחבה של הכלי בקרב כל שכבות האוכלוסייה בספרד, יוצרו גם גיטרות זולות יותר.
גיטרות אלו היו לרוב כלים פשוטים, שיוצרו מעצים זמינים וזולים יחסית, כגון ברוש.
תחילה לא הייתה הבחנה ברורה בין גיטרת הפלמנקו לגיטרה קלאסית.
ההבחנה בין הסוגים התגבשה רק בשלב מאוחר יותר, עם התפתחות הגיטרה הקלאסית ככלי נגינה עצמאי, בין היתר בעקבות פעילותם של נגנים ומלחינים כגון אנדרס סגוביה.
בגיטרות פלמנקו יש בדרך כלל מרחק קצר יותר בין המיתרים לשריגים בהשוואה לגיטרות קלאסיות, משתי סיבות עיקריות: המרחק הקצר מקל על ביצוע טכניקות נגינה מהירות, ובנוסף, זמזום קל של המיתרים (שעשוי להיגרם בגלל המרחק הקצר ביניהם לשריגים) אינו נחשב לפגם בסגנון הפלמנקו, ולעיתים אף נעשה בו שימוש במכוון כטכניקת ביטוי.
בניגוד לגיטרה הקלאסית, גיטרת פלמנקו מצוידת לעיתים קרובות בלוחית הקשה, העשויה לרוב מפלסטיק, ודומה בתפקידה למגן־פריטה.
לוחית זו מגינה על גוף הגיטרה מפני נקישות אצבע קצביות, המכונות גולפ (golpe).
במקור יוצרו הגיטרות עם מנגנון כוונון המבוסס על יתדות עץ, העוברות ישירות דרך ראש הגיטרה, בדומה לאלו המצויות בכלים עתיקים כגון לאוטה וכינור.
זאת, בשונה ממנגנוני כוונון המבוססים על גלגלי שיניים, האופייניים לגיטרות מודרניות.
ישנם שני סוגים עיקריים של גיטרות פלמנקו:
"נגרה" (negra), הנקראות כך על שם צבעם הכהה של העצים הקשים המשמשים לבנייתן.
הם דומים לעצים המשמשים לבניית גיטרות קלאסיות יוקרתיות, כגון רוזווד ועצי תהודה צפופים אחרים.
חומרים אלה תורמים להגברת עוצמת הקול ולהרחבת טווח הצלילים.
"בלנקה" (blanca), המורכבות מעץ ברוש.
גיטרות מסוג זה מפיקות בדרך כלל צליל בהיר יותר ותגובה חזקה יותר להקשה.
כמו כן, הן שואפות לשלב חלק מן אפקט הדהוד הצליל האופייני לגיטרות קלאסיות, תוך שמירה על אופי הצליל המזוהה עם סגנון הפלמנקו.
גיטרות קלאסיות מורכבות בדרך כלל בחלקן העליון מעץ אשוח או ארז, והגב והדפנות מעץ רוזווד או מהגוני, כדי לשפר את אפקט הדהוד הצליל.
לעומת זאת, גיטרות פלמנקו מורכבות בדרך כלל בחלקן העליון מעץ אשוח, ועצי ברוש או שקמה לאחורי וצידי הגיטרה.
זאת, בכדי לשפר את עוצמת הקול ולהדגיש את גוון הצליל.
לעיתים חלקים אלו מורכבים מסוגים אחרים של עץ, כגון רוזווד, מייפל, קואה, סאטן-ווד וקבינה (רוזווד קוקובולו).
גיטרת פלמנקו בנויה כך שתתאפיין בתגובה מהירה ובמשך הדהוד קצר יחסית בהשוואה לגיטרה קלאסית.
זהו מאפיין בסיסי בסגנון הפלמנקו, שכן רצפים מהירים וצפופים של תווים האופייניים לנגינה זו עלולים להישמע עמומים בגיטרה בעלת הדהוד ארוך וצליל רך.
צלילן של גיטרות פלמנקו מתואר לרוב כצליל נקישתי ובהיר, בעל אופי יבש ומודגש יותר מזה של הגיטרה הקלאסית.
מאפיינים אלו מדגישים את תחילת הצליל ואת הדיוק והחדות הקצבית שלו.
בשל מאפיינים אלו, נגנים בסגנונות כמו ג'אז ומוזיקה לטינית מעדיפים לעיתים את אופי הצליל של גיטרות פלמנקו.
יש אף נגנים שמצאו כי הצליל המאוזן והברור של גיטרות אלו מתאים גם לביצוע אלמנטים קונטרפונקטיים במוזיקת הרנסאנס והבארוק.
גֵייזר הוא מעיין מים חמים המתפרץ תקופתית, ומעלה לאוויר עמוד של מים חמים וקיטור.
מקור השם "גייזר" מ"גייסיר", שמו של הגייזר הנודע ביותר באיסלנד.
השם "גייסיר" בתורו מקורו במילה "גְיוֹסָה", שפירושה "לזרום" או "להתפרץ".
הגייזרים נדירים למדי, משום שנדרש עבורם צירוף של נסיבות גאולוגיות ואקלימיות ייחודיות הקיים רק במקומות ספורים בעולם.
על כן, ישנם רק חמישה אזורים בעולם העשירים בקבוצות של גייזרים:
האזור הוולקני של טאופו באי הצפוני של ניו זילנד
בעבר במרכז קמצ'טקה שברוסיה שכנה בקעת הגייזרים היחידה של אירואסיה (Долина гейзеров), אך היא הושמדה ב-3 ביוני 2007 כתוצאה ממפולת בוץ באזור.
בנוסף היו שני אזורים נוספים בנבדה, אולם הגייזרים שבהם הושמדו בשנות ה-80 של המאה ה-20 בשל התקנת תחנות כוח גאותרמיות בקרבת מקום, באופן שפגע במידת החום שהייתה זמינה ונדרשה ליצירת הגייזרים.
ישנם גם גייזרים בודדים ברחבי העולם בקליפורניה, בפרו, בבוליביה, במקסיקו, בדומיניקה, באיים האזוריים, בקניה וביפן, אולם אין עוד אזורים העשירים בגייזרים.
אזור הגייזרים הגדול והעשיר ביותר הוא ילוסטון, שבו כמעט 400 גייזרים בתשע בקעות עשירות בגייזרים - דומה למספר הגייזרים בכל שאר העולם גם יחד.
בילוסטון נמצאים גם הגייזר הגבוה בעולם ("גייזר ספינת הקיטור") והמפורסם בעולם ("הזקן הנאמן" - "אולד פיית'פול").
גייזיר, גייזר הנמצא בעמק האוקאדאלור שבדרום-מערב איסלנד, היה הראשון שתואר במקור מודפס, ושמו הושאל לשפות אחרות והפך לשם גנרי לתופעה כולה.
גייזר מעיין מתפרץ מבריכות מים, בדרך כלל בסדרה של התפרצויות חזקות ואף אלימות.
גייזר חרוט מתפרץ מתוך חרוט חלול העשוי מסיליקה אשר מנקז מים הנמצאים בחלל תת-קרקעי; המים בחלקו התחתון של החלל מתחממים במהירות עד לרתיחה והקיטור הנוצר דוחק את המים שבחרוט החוצה.
ההתפרצות היא בדרך כלל בזרם יציב שנמשך בין שניות אחדות למספר דקות.
"אולד פיית'פול", למשל, הוא גייזר חרוט.
גייזר מזרקה הוא גייזר שמתפרץ מפתח רחב, בהתפרצות אלימה וחזקה.
להבדיל מגייזר חרוט, גייזר מזרקה מתפרץ מתוך בריכה.
הגייזר המפורסם בעולם נמצא בפארק ילוסטון בארצות הברית ונקרא "הזקן הנאמן" בגלל "נאמנותו" לתפקיד - הוא פורץ בטמפרטורה של 100 מעלות צלזיוס, בממוצע פעם בשעה וחצי למשך כ-2 עד 5 דקות.
הפעילות הגייזרית, כמו כל פעילות של מעיינות חמים, נגרמת ממים המחלחלים בקרקע עד שהם מגיעים לסלע המחומם על ידי מאגמה.
המים אז חוזרים אל פני השטח, בשל החום, דרך נקבים וסדקים בסלעים.
ההבדל בין גייזרים לבין מעיינות חמים שאינם מתפרצים נעוץ במבנה התת-קרקעי: גייזרים מורכבים בדרך כלל מפתח קצר על פני השטח, המחובר למספר תעלות צרות המגיעות למאגרי מים תת-קרקעיים.
כשהגייזר מתמלא, המים שבראשו מתקררים, אולם בשל צרות התעלות, הקירור לא מגיע אל המים בשכבות התחתונות.
המים הקרים מלמעלה לוחצים על המים החמים שלמטה, בדומה למכסה של סיר לחץ, ומאפשרים למים שבמאגר להתחמם אל מעבר לנקודת הרתיחה בעודם נוזלים.
בסופו של דבר, הלחץ בקרבת תחתית הגייזר עולה ומגיע לנקודה בה מתחילה רתיחה.
בועות אדים עולות אל ראש התעלות.
כשבועות אלה פורצות דרך מוצא הגייזר, חלק מהמים גולשים או ניתזים החוצה, ובכך מקלים את משקל המים שבתעלות ובהתאמה, מקטינים את הלחץ על השכבות התחתונות.
עם שחרור לחץ זה, המים שמעבר לנקודת הרתיחה הופכים לקיטור, ומתפרצים בפראות דרך הפתח.
הקצף הנוצר מהקיטור המתפשט ומהמים החמים מותז אל מחוץ לגייזר.
בסופו של דבר מתקררים המים שנותרו בגייזר אל מתחת לנקודת הרתיחה וההתפרצות מסתיימת.
מים חמים תת-קרקעיים מתחילים לזרום שוב אל תעלות הגייזר, והמחזור מתחיל מהתחלה.
הכוחות החזקים המופעלים באופן מחזורי בגייזר הם הסיבה לנדירות הגייזרים.
ישנם מעיינות חמים במקומות רבים בעולם, אולם הגייזרים נדירים משום שהכוחות הללו פורצים עם הזמן את הסלעים, ומגדילים את הפתח כך שתופעת הגייזר אינה מתרחשת עוד.
הגייזרים נפוצים במקומות בהם ישנם מחצבים שונים המומסים במים החמים והופכים לחומר דמוי-מלט המאחה את הסלעים ומאפשר להם לעמוד בלחץ.
גייזרים הם תופעה שברירית, ואם משתנים התנאים בסביבתם הם עשויים "למות".
גייזרים רבים הושמדו בידי בני אדם שהשליכו לתוכם אשפה, ואחרים בשל בניית תחנות כוח גאותרמיות.
הגייזר הגדול של איסלנד הפסיק את התפרצויותיו הקבועות בשנת 2000, וניתן היה לגרום להתפרצויות רק על ידי הוספת חומרים מיוחדים למים כדי להקטין את מתח הפנים שלהם.
לאחר רעידת אדמה בשנת 2000 חזר הגייזר להתפרץ באופן קבוע.
בתחילה התפרץ בערך 8 פעמים ביום; עד לחודש יולי 2003, ירד קצב ההתפרצות לשלוש פעמים ביום בלבד, והתדירות ממשיכה לרדת.
לחלק מהגייזרים קיים אינדיקטור, לרוב גייזר משני, המראה כי התפרצות גייזר האם קרובה.
גייזר חייב שהמאגמה תהיה קרובה מאוד לפני הקרקע.
המים לא יוכלו לרדת מתחת לגובה מסוים, ואם בגובה זה אין חימום מאסיבי על ידי מגמה, לא יהיה גייזר.
גייזר חייב שהשכבה האטימה למים תהיה מאוד נמוכה, מאות מטרים או יותר מתחת לפני הקרקע.
אם השכבה האטימה תהיה גבוהה מדי, התופעה האלימה ביותר תהיה מעיין חם מחמת המרחק הגדול מדי מהמגמה למאגר המים.
גייזר חייב שהאקלים יהיה מתאים: גשם כל השנה (לאספקת מים סדירה למאגר) וקור בחלקה (הקור יפחית את הלחץ באזור ויקל על ההתפרצות).
רצוי שהאזור של הגייזר/ים יהיה גבוה מעל פני הים כך שהלחץ ירד.
תנאי זה אינו תנאי חובה אך הוא עוזר לגייזר להתפרץ.
מכיוון שצריך את כל התנאים הללו, פרט לאחרון, גייזרים הם תופעה נדירה ביותר.
גייזר ספינת הקיטור הוא כיום הגייזר הפעיל הגבוה בעולם (עד לשנת 1904, הגייזר הגבוה בעולם היה גייזר וויימנגו שבניו זילנד).
סילון הקיטור שלו יכול להגיע לגובה של 91 מטרים באוויר.
הגייזר נמצא באגן הגייזרים נוריס שבפארק הלאומי ילוסטון, בחלק של מדינת ויומינג שבארצות הברית, ופולט בעיקר קיטור.
ההפרש המתועד בין התפרצויות גדולות הוא בין 4 ימים ל-50 שנה (הגייזר למעשה לא היה פעיל בין השנים 1911 ו-1961).
התפרצויות קטנות של 3–6 מטר שכיחות בהרבה והן מתרחשות בערך כל 5 דקות.
התפרצויות גדולות מתרחשות בערך כל שנתיים.
לאחר התפרצויות גדולות, הגייזר בדרך כלל משחרר כמויות גדולות של זרם למשך למעלה מ-48 שעות.
ההתפרצות הגדולה האחרונה שלו (נכון לאפריל 2016) אירעה ב-3 בספטמבר 2014.
במהלך התפרצות גדולה, המעיין שעל יד הגייזר (Cistern Spring) מתייבש, ומתמלא לאחר כמה ימים.
רעש ההתפרצות חזק והוא נשמע במרחק של קילומטרים רבים מהגייזר עצמו.
גייטסהד היא עיר בצפון-מזרח אנגליה במחוז טיין אנד ויר ליד העיר ניוקאסל על הטיין, ליד שפך הנהר טיין לים הצפוני.
בעיר שוכנת קהילה יהודית חרדית המונה כ-500 משפחות המחזיקה בין היתר את ישיבת גייטסהד, ושני סמינרים מפורסמים: בית מדרש למורות והאקדמיה היהודית לבנות גייטסהד
גייזר ויימנגו הוא גייזר הממוקם בניו זילנד, ליד הר רוטורואה.
אחת מהתפרצויותיו, שקרתה ב-1904, היא הגבוהה ביותר שאירעה: שיא גובה המים אז היה 457 מטרים.
רוב סביבתו של הגייזר נהרסה בהתפרצות הר געש סמוך לשנת 1886.
הגייזר נוצר בשנת 1900 ובכל התפרצויותיו שיא גובה המים היה גבוה מהרגיל.
ב-31 באוגוסט 1903 נהרגו ארבעה תיירים, בעת התפרצות של הגייזר.
הגייזר נאטם בעקבות מפולת סלעים בשנת 1904.
גייזר כוורת הדבורים, הידוע גם בשם ביהייב הוא גייזר שנמצא באגן הגייזרים העילי בילוסטון שבארצות הברית ונחשב בין הגייזרים היפים והמרשימים בילוסטון ובעולם.
הגייזר נחשב מיוחד במינו מכיוון שניתן לראות את פתח התפרצותו ממרחק קטן מאוד.
למשך מספר דקות הגייזר מציג תצוגה מרשימה של מים רותחים מזנקים לגובה של כשישה מטר, רעידה, לעיתים התפרצות שנייה של גייזר האריה ולעיתים קרובות גם קשת.
הגייזר מתפרץ לגובה של עד 60 מטר מ"גביע" בגובה 1.2 מטר בצורת כוורת דבורים.
על פי כן, גייזר זה הוא גייזר חרוט.
התפרצותיו אינן ניתנות לחיזוי בחורף, אך בקיץ ניתן לחזות התפרצויות בצורה מעט יותר מדויקת: הגייזר מתפרץ פעם עד פעמיים ביום.
מקרים של יותר מפעמיים נדירים מאוד.
מימין לגייזר נמצא האינדיקטור שלו, אשר כשהוא מתחיל להתפרץ הוא מסמל שבעוד 20 דקות לערך, הגייזר יתפרץ.
לעיתים רחוקות מאוד הגייזר מתפרץ ללא התרעה ולעיתים רחוקות אף יותר, האינדיקטור מתפרץ ללא ההתפרצות של גייזר כוורת הדבורים.
"גיידאר" (מאנגלית: Gaydar; הלחם בסיסים של המילים 'גיי' ו'רדאר') הוא מונח המתאר יכולת אינטואיטיבית של אדם כלשהו לזהות להט"בים גם ללא תקשורת ישירה ביניהם, בדרך כלל על סמך לבוש, התנהגות, שפת גוף או הליכה כנגד המוסכמות המיניות או המגדריות של החברה ההטרוסקסואלית בפרהסיה.
בעוד שבעבר החלוקה בין להט"בים להטרוסקסואלים הייתה ברורה, ואפשרה לגיידאר לפעול על בסיס תבניות בולטות, מגמות של מטרוסקסואליות מחד, והופעתם של להט"בים ללא מזהים חיצוניים מובהקים מאידך, מאתגרות את יכולות הגיידאר בהווה; ואולם, להט"בים רבים טוענים כי הם עדיין מסוגלים לזהות להט"בים אחרים באמצעות אינטואיציות ותחושות.
אחד ההסברים שניתן לתופעה הוא שבמהלך חייהם התרגלו להט"בים להשקיע יותר בזיהוי פרטים קטנים בקרב אנשים אחרים העשויים להעיד על נטייתם המינית.
מחקרים העלו נתונים התומכים בקיומו של גיידאר שכזה: להט"בים זיהו להט"בים אחרים לפי תמונות באופן מדויק יותר מהטרוסקסואלים.
גם כשהוצגו להם תמונות הפנים בלבד, הפגינו הלהט"בים יכולות טובות יותר מאלו של ההטרוסקסואלים.
לאורך השנים, נערכו מספרים מחקרים מדעיים, שניסו לענות על השאלה האם גיידאר אכן קיים במציאות, או שמא מדובר במיתוס פופולרי.
מחקר אחד, שהוא כנראה המוקדם ביותר בתחום, ביקש מאנשים לצפות בסרטוני וידאו קצרים, ולנסות לפענח את הנטייה המינית של האנשים המוצגים בהם.
תוצאותיו הראו כי גיידאר הוא מיתוס.
מחקר מאוחר יותר, שהתפרסם בכתב העת Journal of Personality and Social Psychology, מצא שיכולתם של אנשים לאבחן את הנטייה המינית נכון, לא יכולה להיות מוסברת כניחוש בלבד, מאחר שהיא מדויקת מדי כדי להראות אקראית.
מחקר זה ביקש מאנשים לדרג את הנטייה המינית של עצמם על גבי סולם קינסי, ואז, אנשים אלו צולמו בקליפים קצרים ואילמים, שהיו דלים בפרטים.
לאחר מכן, הוצגו הקליפים הללו בפני משתתפי המחקר, והמשתתפים נתבקשו לדרג את הנטייה המינית של האנשים המופיעים בסרטונים הקצרים, בעזרת סולם קינסי.
ניתוח תוצאות המחקר הראה, כי יש מתאם מובהק בין המיקום בו האנשים שהופיעו בקליפים דירגו את עצמם על גבי סולם קינסי, למיקום בו הצופים דירגו אותם על גבי אותו הסולם.
מחקרי המשך הגיעו לתוצאות דומות ואף הראו שניתן להשתמש בסרטים ביתיים של ילדים, כדי לאבחן בצורה מדויקת את נטייתם המינית לכשיתבגרו.
מחקרי המשך גילו שהגיידר (היכולת לזהות נטייה מינית) הוא מדויק מדי בשביל להחשב כסתם ניחוש, גם כאשר משתתפים התבקשו להכריע בנוגע לנטיה מינית, רק על סמך תמונת פנים.
משתתפי מחקר זה השתמשו ברמזים של הבעות פנים מגדריות ובסטריאוטיפים על הומואים, כדי להכריע מהי הנטייה המינית של מושאי התמונה שהם נתבקשו לדרג, עם זאת, כשלו בזיהוי נטייתם המינית של מושאי תמונה שלא הציגו את הסטריאוטיפים הללו, או שהציגו סטריאוטיפים מנוגדים.
המוצא הגזעי, האתני או השייכות הלאומית, הן של המשתתפים שבחנו את התמונות, והן של מושאי התמונות, לא השפיע על טיב הדיוק בניסיון לקבוע מהי הנטייה המינית של האנשים המופיעים בתמונות, בהסתמך רק על תמונות פנים.
אפילו שימוש בתמונות שהכילו תווי פנים מבודדים (למשל תמונות שהציגו רק את העיניים של מושא הצילום), הספיקו, לעיתים, בשביל לאפשר למשתתפי המחקר להעריך נכונה אם האדם שמצולם בתמונה משתייך לקהילת הלהט"ב או לא.
מחקר אחד הראה שלעיתים, די בבחינה של פניהם של גברים ונשים לפרק זמן של 1/25 השנייה, בשביל להעריך אם הם משתייכים לקהילת הלהט"ב או לא.
הדיוק השתפר ככל שמשך החשיפה לתמונה גדל.
מחקר המשך למחקר שצוין הראה, שגיידר הוא תהליך שמתרחש אוטומטית במוח, כאשר אדם אחד מסתכל על אדם אחר, ושמבט על פניו של אדם אחר, אוטומטית מפעיל שיפוט סטריאוטיפי של נטייה מינית במוח.
עם זאת, להומואים יש גיידר מדויק יותר מאשר לגברים סטרייטים, ולנשים יש גיידר מדויק יותר, כאשר הן מבייצות.
גבריאל מייקל "גייב" פרואיט הוא כדורסלן אמריקאי המשחק בעמדת הגארד.
בעבר, שיחק בעירוני אשקלון מליגת העל והיה חבר סגל קבוצת בוסטון סלטיקס שזכתה באליפות ליגת ה-NBA.
פרואיט למד באוניברסיטת USC, ובשלוש עונותיו באוניברסיטה הוא תרם 13.8 נקודות, 3.5 אסיסטים ו-3.1 ריבאונדים.
ב-27 באפריל 2007 נרשם פרואיט לדראפט ה-NBA, ונבחר במקום ה-32 על ידי הבוסטון סלטיקס.
בעונתו הראשונה פרואיט היה רכז רביעי (אחרי ראז'ון רונדו, אדי האוס וסם קאסל), ולכן הוא שיחק בליגת הפיתוח של ה-NBA, בקבוצה יוטה פלאש.
אף על פי ששיחק את מרבית העונה בליגת הפיתוח זכה בסופה באליפות ה-NBA ביחד עם הסלטיקס.
בעונתו השנייה התקדם פרואיט במעמד הקבוצתי, ושיחק 8 דקות בממוצע למשחק.
ב-31 ביולי 2009 נופה פרואיט מסגל השחקנים של הסלטיקס, ושיחק במחנה הקיץ של הניו יורק ניקס, אך נופה גם מסגל הניקס ב-7 באוקטובר 2009. פרואיט שיחק בעונה זו בליגת הפיתוח בקבוצות לוס אנג'לס די-פנדרס ויוטה פלאש.
פרואיט שיחק 62 משחקים בסך הכל בבוסטון ותרם 2 נקודות ב-7.5 דקות.
ב-10 באוגוסט 2010 חתם פרואיט בקבוצה עירוני אשקלון מליגת העל.
פרואיט הספיק לשחק באשקלון 12 משחקים בלבד לפני ששוחרר בעקבות יכולת מאכזבת שלו.
הוא קלע 8.2 נקודות בממוצע למשחק.
את עונת 2011/2012 פתח פרואיט בקבוצת סו פולס סקייפורס מליגת הפיתוח של ה-NBA, ולאחר שני משחקים במדי הקבוצה הוחתם על ידי קבוצת האורלנדו מג'יק בחודש דצמבר 2011 לקראת העונה המתחדשת (לאחר שביתת השחקנים הארוכה שהתקיימה בחודשים שקדמו לעונה זו).
ב-21 בדצמבר 2011, אחרי שני משחקי קדם-עונה מול המיאמי היט, שוחרר פרואיט מהקבוצה וחזר לשחק בסו פולס סקייפורס גם בעונת 2011/2012 וגם בעונת 2012/2013.
בעונת 2013/2014 שיחק 4 משחקים במדי מיין רד קלאוס מליגת הפיתוח של ה-NBA ואז עבר להמשך העונה לשחק 13 משחקים במדי אגו רת'ימנו מיוון.
בעונת 2014/2015 שיחק במדי קראבנוס היוונית מספר משחקים בתחילת העונה ועבר בהמשכה אל פאנליניוס היוונית בה סיים את העונה.
גיידסטאר - אתר העמותות של ישראל, או בקיצור גיידסטאר , הוא מיזם אינטרנטי של רשות התאגידים במשרד המשפטים המאפשר לציבור גישה למידע ממשלתי על תאגידים בישראל כולל ארגונים ללא כוונת רווח (עמותות, חברות לתועלת הציבור והקדשות) וחברות עסקיות.
האתר מאפשר לקבל מידע מקיף על העמותות שניתן על ידי רשם העמותות (למשל דוחות כספיים, דוחות מילוליים, מטרות, מספר עמותה, שנת יסוד, מען העמותה, בעלי תפקידים, אישור ניהול תקין) ומידע על חברות שניתן על ידי רשם החברות.
בנוסף מוצג מידע שמסופק באופן וולונטרי על ידי התאגידים, כגון תיאור פעילויות הארגון, מקומות פעילות, פרטי קשר וכדומה.
האתר אינו מספק גישה לכל מסמכי תיק העמותה ברשם העמותות, ובפרט לא לתקנון העמותה.
לשם כך האתר מספק קישור לאתר רשם העמותות, בו ניתן להזמין תיק עמותה תוך תשלום אגרה.
באתר מוצגים יותר מ-400,000 תאגידים, מתוכם כ-44,500 ארגונים ללא כוונת רווח.
מרבית המידע מוזן ממערכות משרד המשפטים ובעיקרן מערכת "בראשית" בה מנוהלים כלל פרטיהם המחייבים חוקית של כלל התאגידים.
רכיבי מידע מהימנים נוספים מגיעים ממערכות רשות המיסים, משרד האוצר, ביטוח לאומי, משרד החינוך, חופש המידע.
רכיבי מידע נוספים וולונטרים מאפשרים לבעלי תפקידים בארגון להזין מידע אופציונלי ישירות באזור האישי בגיידסטאר כמו סניפים, קהלי יעד, תחומי פעילות, תמיכה בעת לחימה לגיוס תרומות כספים ומשאבים ועוד.
בשנת 1994 הוקם בארצות הברית ארגון גיידסטאר ארצות הברית כיוזמה פרטית והיה לאחד ממקורות המידע הראשונים על ארגונים ללא מטרות רווח בארצות הברית.
בשנת ב-2004 הוקם בבריטניה ארגון גיידסטאר העולמי שמטרתו להפיץ פרויקטים דומים ברחבי העולם והוא שקידם את הפרויקט בישראל.
את הפרויקט בישראל יזמו ביחד משרד המשפטים, ג'וינט ישראל ויד הנדיב ("קרן רוטשילד").
הוא נבנה במקור על ידי NPTech טכנולוגיה וכיום מנוהל על ידי משרד המשפטים.
האתר עלה בגרסת ניסוי בשנת 2009 וביולי 2010 נפתח לציבור הרחב.
ב־2021 עקב מגפת הקורונה עלתה יכולת חדשה המאפשרת לעמותות להזין בקשות לתמיכה ממשרדי הממשלה.
יכולת זאת הייתה בשימוש שוב גם בזמן מלחמת חרבות ברזל ב־2023 וב־2024 בבקשות לתמיכה מול החשב הכללי.
החל משנת 2022 הוכרזה ועדת היגוי בין משרדית ובה נציגי משרדים ממשלתיים, נציגי החברה האזרחית ואורחים נוספים.
הוועדה דנה ביוזמות וכיווני התפתחות נוספים לאתר, מצביעה ומבקרת את הפרויקט.
החל משנת 2023 אתר גיידסטאר מציג גם את כל החברות הרשומות בישראל, בנוסף לארגונים ללא כוונת רווח שהוצגו.
החל מאוקטובר 2023 משתמשים יכולים להרשם לקבלת עדכונים בדחיפה בנוגע לארגונים אותם יבחרו.
גיידסטאר הוא מיזם ממשלתי ללא מטרות רווח המתאפיין בשיתוף פעולה בין מגזרי – הפרויקט מנוהל על ידי משרד המשפטים בשיתוף ג'וינט ישראל ומלווה על ידי ועדה ציבורית מייעצת שכוללת גורמים שונים במגזר הממשלתי, האזרחי והעסקי.
בנוסף, יכולים הארגונים החברים להוסיף פרטים על פעילותם, סניפיהם, דרכי תקשורת עימם ופרטים נוספים.
גייב לוגאן ניואל הוא איש עסקים אמריקאי, אשר ייסד ומכהן כנשיא חברת הפיתוח וההפצה Valve.
בשנת 1980 החל ללמוד באוניברסיטת הרווארד ופרש בשנת 1983. לאחר פרישתו עבד 13 שנים בחברת מיקרוסופט, והשתתף בצוות הפיתוח של מערכת ההפעלה Windows בגרסאותיה הראשונות Windows 1.01, 1.02 ו-1.03.
בשנת 1996 פרש ניואל ממיקרוסופט, במטרה לעבוד על המשחק Quake.
במקביל תכנן ניואל את הקמת Valve יחד עם חברו מייק הרינגטון, איתו עבד בתקופתו במיקרוסופט.
ניואל והרינגטון הצליחו לממן את חברת Valve בזכות המשחק Half-Life אותו פיתחה החברה ואשר זכה להצלחה.
ב-2004, במהלך פיתוח המשחק Half-Life 2, כאשר Valve כבר נחשבה לחברה מבוססת, ניואל השקיע את זמנו בפיתוח "סטים".
בשנת 2007 הודיע כי אין בכוונתו להמשיך ולפתח משחקים לפלייסטיישן 3 זאת לטענתו מכיוון ש-"זה בזבוז זמן של כולם".
מאוחר יותר, בשנת 2010 עמד ניואל על הבמה של חברת סוני, המייצרת את הקונסולה, חזר בו מדבריו על הפלייסטיישן 3, והודיע כי המשחק פורטל 2 יצא גם לפלייסטיישן 3.
בשנת 2011 הבין ניואל כי נדרש חידוש משמעותי למשחק Counter-Strike מכיוון שבגרסאות השונות השינוי העיקרי היא רק בגרפיקה, והודיע כי הוא מתכוון לעבוד על משחק Counter-Strike שונה באופן מהותי בשם "Counter-Strike: Global Offensive" אשר יכלול בין היתר מפות חדשות, מצבי משחק חדשים, דמויות חדשות וכלי נשק חדשים.
אחרי שנה של פיתוח יצא המשחק לשיווק ב-21 באוגוסט 2012.
כמו כן, היה ניואל שותף לפיתוח המשחק Team Fortress 2, אשר זכה אף הוא להצלחה ולפופולריות רבה בקרב משתמשי סטים ברחבי העולם.
גייב נשוי לליסה ואב לשני בנים.
הונו מוערך בכ-4.1 מיליארד דולר (נכון ל-2017).
הוא תורם של המפלגה הדמוקרטית.
שריל גייטס מק'פאדן היא שחקנית וכוריאוגרפית אמריקאית.
היא ידועה בעיקר בשל גילום דמותה של ד"ר בוורלי קראשר בסדרת הטלוויזיה "מסע בין כוכבים: הדור הבא" ובסרטי הקולנוע המבוססים על סדרה זו.
היא למדה באוניברסיטת ברנדייס וסיימה בהצטיינות עם תואר ראשון באמנויות הבמה.
לאחר סיום לימודיה ברנדייס, היא עברה לפריז ולמדה תיאטרון עם השחקן ז'אק לקוק.
היא ממוצא ליטאי מצד אמה.
לפני "מסע בין כוכבים: הדור הבא", מק'פאדן עבדה לעיתים קרובות עבור הפקותיו של ג'ים הנסון, לרבות הסרטים "The Dark Crystal" (ככוריאוגרפית), "המבוך" (כמנהלת כוריאוגרפיה ומפעילת בובות), "החבובות כובשות את מנהטן" (ככוריאוגרפית, בנוסף - תפקיד קטן על המסך), וכן עבודה על "Dreamchild" (שוב פעם, ככוריאוגרפית וכמפעילת בובות).
כדרך להבחין בין עבודת המשחק שלה לבין עבודת הכוריאוגרפיה שלה, היא בדרך כלל מופיעה בשם "גייטס מק'פאדן" כשחקנית ו-"שריל מק'פאדן" ככוריאוגרפית.
עם זאת, בסרטה של טרומה "When Nature Calls" משנת 1985 היא מופיעה כ-"שריל מק'פאדן", וכך גם בפרק "Cliff's 50th Birthday" מעונה 3 של "משפחת קוסבי".
היא הופיעה ב-"המרדף אחר אוקטובר האדום" כקרוליין, אשתו של ג'ק ריאן, אם כי רוב הסצנות בהן השתתפה נחתכו מהסרט בשלב הפוסט-פרודקשן.
בשנת 1987, מק'פאדן לוהקה לתפקיד ד"ר בוורלי קראשר ב-"מסע בין כוכבים: הדור הבא".
דמותה של קרשאר הייתה אמורה להיות מושא אהבתו של הקפטן ז'אן-לוק פיקארד, והיבט זה של הדמות הוא מה שמשך אותה לתפקיד.
היבט חשוב נוסף של הדמות היה להיות אלמנה, המנסה לאזן בין אימהות לבין קריירה.
בעונה השנייה מק'פאדן פוטרה, והוחלפה על ידי השחקנית דיאנה מולדואר כקצינת הרפואה הראשית של האנטרפרייז.
דמותה של מולדאר, ד"ר קתרין פולאסקי, לא המשיכה לעונה השלישית של הסדרה.
ג'ין רודנברי תיאר את מולדאר כ-"שחקנית מוכשרת ביותר", ואמר כי ההחלטה "לתת לה ללכת נעשתה אך ורק משום שלא התפתחה הכימיה לה ציפו בינה לבין יתר שחקני ספינת החלל".
ההפקה פנתה אל מק'פאדן, והציעה לה לחזור לעונה השלישית.
בהתחלה היא הייתה מהוססת, אבל אחרי שיחת טלפון מפטריק סטיוארט, מק'פאדן שוכנעה לחזור ולגלם שוב את תפקידה של ד"ר קראשר.
מק'פאדן שבה לגלם את תפקידה של קראשר בכל ארבעת סרטי "הדור הבא", וגם סיפקה את קולה למשחקי המחשב "Star Trek: A Final Unity" ו-"Star Trek Generations".
מק'פאדן גם ביימה את הפרק "Genesis" (ניסיונה היחיד בבימוי נכון לעכשיו), וכן יצרה את הכוריאוגרפיה של קטע הריקוד שנראה בפרק "Data's Day".
בשנת 1990, בסרט הקומדיה "Taking Care of Business" בכיכובו של ג'יימס בלושי השתתפו מק'פאדן, ביחד עם עוד שחקן "הדור הבא", ג'ון דה לנסי (המגלם את קיו).
בשנת 1992 היא הופיעה, לצד חברי לצוות השחקנים של "הדור הבא" פטריק סטיוארט, ג'ונתן פרייקס, ברנט ספיינר וקולם מיני, בהפקה של המחזה "Every Good Boy Deserves Favour", שהועלה בארבע ערים.
כמו כן, היא כיכבה בסדרת הטלוויזיה "Marker", בשנת 1995, ביחד עם ריצ'רד גריקו, וכן הופיעה בסרט הטלוויזיה "Crowned and Dangerous" עם יסמין בלית', בשנת 1997. בין תפקידיה הנוספים בטלוויזיה: דמותה של אליסון רורק, הבוס של פול באקמן, בארבעה פרקים של הסיטקום "משתגעים מאהבה".
באביב של שנת 2006, מק'פאדן הופיעה בסדרה של פרסומות טלוויזיה עבור חברת "מיקרוסופט".
היא למדה במספר אוניברסיטאות (AADA, ברנדייס, אוניברסיטת הרווארד, אוניברסיטת Purdue, Temple, אקדמיית סטלה בהמבורג, ואוניברסיטת פיטסבורג).
החל מאוגוסט 2010, היא רשומה כאשת סגל מן החוץ בבית הספר לתיאטרון באוניברסיטת דרום קליפורניה.
היא הייתה המנהלת האמנותית של Ensemble Studio Theatre של לוס אנג'לס מאז ינואר 2009. במהלך כהונתה היא הובילה את בניית ה-Atwater Village Theatre Collective, שני חללי תיאטרון חדשים בלוס אנג'לס.
מק'פאדן תרמה את קולה כקריינית במספר ספרי אודיו, ביניהם סיפור הספרות הספקולטיבית "Confessor" משנת 2010 מאת הסופרת אליזבת בר.
למק'פאדן יש בן אחד, ג'יימס, שנולד בשנת 1991. ההיריון שלה לא נכתב אל תוך העונה הרביעית של "מסע בין כוכבים: הדור הבא"; במקום זאת, דמותה לבשה חלוק מעבדה מעל המדים.
1984 - החבובות כובשות את מנהטן
1994 - מסע בין כוכבים: דורות
1996 - מסע בין כוכבים: המפגש
2002 - מסע בין כוכבים: נמסיס
1992 - פרקליטי אל איי, בתפקיד יוטה קלר; הפרק "Steal It Again, Sam".
1994 - שולחן לחמישה, בתפקיד גריר אריקסון; הפרק "Something Out of Nothing".
1995–1996 - משתגעים מאהבה, בתפקיד אליסון רורק; ארבעה פרקים.
2000 - הפרקליטים, בתפקיד השופטת אמילי הריסון; הפרק "Checkmates".
2001 - The Division, בתפקיד הגברת פיטרסן; הפרק "Hero".
2009 - איש משפחה, בתפקיד עצמה; הפרק "Not All Dogs Go to Heaven".
2013-2011 - פרנקלין ובאש; בתפקיד השופטת מלורי ג'ייקובס, ארבעה פרקים.
2017 - NCIS, בתפקיד גברת בלמונט, הפרק "Skeleton Crew".
2022 - מסע בין כוכבים: פרודיג'י, בתפקיד בוורלי קראשר (קול).
2023 - מסע בין כוכבים: פיקארד, בתפקיד בוורלי קראשר.
2024 - שליטי היקום: הגילוי, בתפקיד המלכה מרלנה; ארבעה פרקים.
גיידליין גרופ טכנולוגיות מידע בע"מ (לשעבר: קו מנחה שרותי מידע ותקשורת בע"מ), המוכרת בשם המקוצר "גיידליין", היא חברה ציבורית שמניותיה נסחרות בבורסה לניירות ערך בתל אביב, ועוסקת באספקת מידע ממוחשב בנושאי שוק ההון והפיננסים, כלכלה ומשפטים, כספים ומיסוי באמצעות מספר חברות בת.
מנכ"ל החברה ממאי 2022 הוא צח דרוקר.
החברה נוסדה בשנת 1981. משרדיה ממוקמים במגדל LYFE B שבבני ברק והיא נמצאת בשליטתה של "קבוצת יפעת", העוסקת בתחום המידע העסקי.
"קו מנחה" הוקמה בשנת 1981 על ידי עדי אביר כחברה פרטית שעסקה באספקת מידע בורסאי והפצת נתוני מסחר וניתוחים טכניים שבועיים על המניות בבורסה לחברות ברוקרים, בנקים, קרנות נאמנות, מנהלי תיקים וחברות עסקיות.
בסוף שנות ה-80, החברה החלה להפיץ מידע מקוון על המסחר במניות הבורסה, ובמשך מספר שנים הייתה לחברה היחידה בשוק הפועלת בתחום זה עד כניסתם של "גרף עסקי תעשיות תוכנה (רויטרס)", "בזק זהב" ו-"תוכנה לעניין" בשנת 1994.
בשנת 1990 קו מנחה קיבלה זיכיון להעתקת מאגר רשם החברות ממשרד המשפטים ללא תשלום וזאת באישור המנכ"ל חיים קלוגמן.
לאחר מכן החלה לספק גישה למידע והנתונים שמופיעים במאגר זה לציבור תמורת תשלום.
בשנת 1991 הונפקה החברה בבורסה לניירות ערך בתל אביב והפכה לחברה ציבורית.
בתחילת 1993 החברה הפכה לספקית האינטרנט הראשון בישראל.
בשנת 1997 קו מנחה החלה לשמש כספקית קישוריות לאינטרנט והייתה בין ספקיות האינטרנט הראשונות בישראל.
בדצמבר 1998 מכרה קו מנחה פעילות זו ל"בזק בינלאומי" ברווח של 2.6 מיליון ש"ח.
באפריל 1999 השיקה את אתר העסקים "ביזנס פורטל".
בדצמבר 1999 השיקה קו מנחה את אתר האינטרנט "NETOPRO".
בשנת 2000 הקימה את חברת "בורסה גרף" בשיתוף עם אייל גורביץ' וגיורא אלון.
באוגוסט 2000 הקימה את "מכללת ביזפורטל ללימודי שוק ההון" בשותפות עם נפתלי מנדלוביץ, אך שנה לאחר מכן מימשה אופציה שניתנה לה ומכרה את חלקה במכללה למר מנדלביץ'.
בנובמבר 2000 רכשה את השליטה בחברת "HPS" מבני הזוג רונן והילה פורת תמורת 780 אלף ש"ח.
בסוף ינואר 2001 רכשה קו מנחה 50% ממניות חברת דינטרנט אשר עסקה בהפצת העיתון "פקסדין" והפעלת אתר בעל אותו השם.
במרץ 2003 רכשה קו מנחה את חברת "LetMeKnow טכנולוגיות" שפיתחה כלי לטיפול במספר גבוה של שאילתות למאגרי מידע במהירות גבוהה יחסית לחלופות שהיו בשוק באותה עת.
בשנת 2004 הקימה את אתר "טאבו ישיר".
ביוני של אותה שנה השיקה תוכנת מסחר חדשה בשם "MoneyTime".
ביולי 2005 רכשה 51% ממניות חברת "בדק בית" שהתחרתה באותה העת בחברת טאבו מקבוצת קו מנחה אף היא, בהמשך הגדילה את אחזקתה בחברה ל-75% ובמרץ 2008 הודיעה כי יצאה משיתוף פעולה זה.
בפברואר של אותה שנה רכשה את השליטה בחברת "יתב שוקי הון גלובליים".
בנובמבר 2009 רכשה את האתר "אייס" מסיגלר תקשורת.
בינואר 2010 רכשה קו מנחה 50% ממניות בלוג הטכנולוגיה "140", ובאוגוסט אותה שנה רכשה את יתרת המניות והפכה לבעלת השליטה באתר.
ביולי 2013 שולב האתר כמדור הדיגיטלי באתר אייס.
בינואר 2011 רכשה את מלוא ההחזקות של חילן טק בחברת "חשבים מידע עסקי".
במאי 2012 רכשה 50% ממניות חברת "מכללת מגמות" במסגרת הליך פירוק נכסיו של מנדי מנדלוביץ'.
בספטמבר 2013 הודיעה החברה על רכישת פעילות האינטרנט של חברת "תפוז" המפעילה את האתר "תפוז אנשים".
במסגרת הרכישה עברו לבעלות הקבוצה הפורומים, הבלוגים, אתר הסרטונים flix ו-50.1% ממניות חברת "הדף הראשון שלי", מפעילת אתר הילדים "דף הבית הראשון שלי".
היקף הרכישה כ-4.3 מיליון ש"ח.
במרץ 2014 רכשה החברה 50% ממניות חברת "מחשבות ספרות והדרכה בע"מ" תמורת 6 מיליון ש"ח.
במאי 2015 נפסק שקו מנחה העתיקה תכנים ללא אישור ואי-מתן קרדיט ליוצר התכנים, ונקבע שעליה לפצותו ב-35,000 ש"ח (ועוד 10,000 ש"ח הוצאות משפט).
ביוני 2016 רכשה את יתרת 50% המניות הנוספות בחברת "מחשבות" והגיעה להחזקה מלאה בחברה.
בפברואר 2018 רכשה את השליטה בחברת "סיירינקס", המפעילה שירות מבוסס ענן לניהול קשרי לקוחות (CRM) וכן שירות להפקה וניהול של חשבוניות מקוונות.
במרץ 2018 צוריאל תמם, הממונה על שיתוף בנתוני אשראי בבנק ישראל, העניק לחברת קו מנחה אישור עקרוני לקבלת רישיון שירות נתוני אשראי לפי חוק נתוני אשראי, התשע"ו-2016.
ביוני 2019 מכרה 49.8% מאתר "ביזפורטל", שבבעלותה, לעיתונאי ומומחה שוק ההון אבישי עובדיה, לפי שווי של 9 מיליון שקל.
עובדיה יכהן כעורך הראשי של האתר.
שנה אחר כך, השלים אבישי עובדיה רכישה של מלוא ההחזקות באתר "ביזפורטל".
בנובמבר 2019 מכרה קו מנחה את אתר אייס לחברת "יו קלע", בבעלותו של לאון עג'מי, שצפוי להמשיך להפעיל את האתר במתכונת דומה.
בינואר 2020 רכשה, ביחד עם החברה האם (קבוצת יפעת) שלוש קומות משרדים בבניין בבני-ברק בכ-50 מיליון שקל, אליהם מתכוונת לעבור הקבוצה ב-2022.
פינבוט הוקמה בשנת 2018 על ידי רו"ח ערן מלובני.
"פינבוט" הוא יישומון המקשר בין לקוחות למשרדי רואה חשבון או יועצי מס בשילוב למידת מכונה ובינה מלאכותית.
המערכת מאפשרת שיפור והפשטת תהליכי העבודה, במשרדי רואי חשבון ויועצי מס.
במרץ 2020 קו מנחה דיווחה כי היא סוגרת את מכללת מגמות.
באתר גלובס פורסם, כי שבועיים לפני דיווח זה, נחקר דודי פריד, מנכ"ל מכללת מגמות לשעבר, ברשות לניירות ערך.
במאי 2021 מורן צור מונה למנכ"ל החברה ולאחר כתשעה חודשים הוא סיים את תפקידו.
במרץ 2017 מכרה החברה את זכויותיה באתרים תפוז ו-Flix בתמורה לסך כולל של 1.5 מיליון ש"ח.
משנת 1999 מפעילה את אתר ביזפורטל.
בשנת 2020 האתר נמכר, אך נכון ליולי 2020 קו מנחה ממשיכה לתפעלו.
משנת 2004 פועלת בתחום הפצת מידע מגופים ממשלתיים באמצעות חברת הבת (50.01%) טאבו ישיר המפעילה אתר בעל אותו שם העוסק במתן שירותי מידע מלשכות רשם המקרקעין.
מנובמבר 2009 מפעילה את "רשום.
קום" המספקת שירותי "דואר אלקטרוני רשום"
מספטמבר 2013 מפעילה את חברת "טאבו ישיר משכנתאות" העוסקת בליווי וייעוץ בתהליך לקיחת משכנתאות ומיחזור משכנתאות
מפעילה אתר למידע מרשם החברות, מרשם המשכונות וממינהל מקרקעי ישראל.
מיוני 2015 עוסקת במכירת פוליסות ביטוח
משנת 1981 עוסקת בתחום הפיתוח ושיווק תוכנות לשוק ההון (זו היא פעילותה העיקרית של קו מנחה):
משנת 1993 ועד שנת 1999 פיתחה ושיווקה את התוכנות "בורסה ליין", "שביט" (תוכנת DOS), "כוכב - Kochav" (תומכת וינדוס 3.11), וה"סופר כוכב - Super Kochav" (התומכת בווינדוס 95 ו-98).
משנת 2000 מחזיקה ב-60% ממניות חברת "בורסה גרף" המפעילה אתר אינטרנט שעוסק בניתוח טכני של ניירות ערך ומפתחת ומשווקת תוכנה בעלת אותו שם.
מפתחת ומשווקת את התוכנות: super bizportal ו-terminal bizportal המספקת מידע בורסאי בזמן אמת.
התוכנה מיועדת לבנקים, חברי בורסה, חברות ביטוח, בתי השקעות, מנהלי תיקים ולפעילים בשוק ההון.
זוהי תוכנת הדגל של קו מנחה ומתחרה בעיקר מול תוכנת "מגמה 2000" של A-Online.
מיוני 2004 מפתחת ומשווקת את התוכנה moneytime
ביוני 2007 השיקה את אפליקציית bizmobile לסלולר
ממרץ 2015 מחזיקה ב-65% ממניות חברת טרייד אייג'נט שירותי מסחר מפעילת אתר האינטרנט trade center.
מפברואר 2018 מחזיקה ב-50.2% באתרי Mybusiness.co.il - מערכת מבוססת ענן לניהול קשרי לקוחות (CRM) וכן Mybooks.co.il - מערכת להפקה וניהול חשבוניות דיגיטליות.
ממאי 2012 מחזיקה ב-50% ממכללת "מגמות" המציעה קורסים בתחומי שוק ההון, נדל"ן ויזמות
באוגוסט 2000 הפעילה את "מכללת bizportal" תחת ניהולו של נפתלי מנדי מנדלוביץ.
מנובמבר 2000 מחזיקה בחברת "חשבים HPS מידע עסקי" הפועלת בתחום מתן שירותי מידע מקצועי בנושאי המשפט, פנסיה וגמל, פיננסים, שכר והמיסוי.
(החזקה זו אחראית לרוב הכנסות קו מנחה)
מפעילה את אתרי האינטרנט "תקדין", "דינים ועוד", "כל מס" ו-"כל עובד".
מפתחת ומשווקת את התוכנות "כל נתון", "קומיט" ו-"רשם פלוס".
מיוני 2014 מחזיקה במלוא מניות חברת "מחשבות" העוסקת בהוצאה לאור והדרכה בתחום המשפט בישראל.
מחזיקה בחברת "קו מנחה מדיה" הפועלת בתחום האינטרנט, מדיה ותוכן באמצעות האתר bizportal.
בעלי השליטה בחברה הם קרלוס בגס ובניו, אבי בגס וגבריאל בגס, המחזיקים באמצעות חברות שבבעלותם כ-50.71% ממניות החברה.
בנוסף לכך אבי בגס ואשתו מחזיקים בכ-4.08% ממניות החברה באמצעות חברה בבעלותם.
יושב ראש דירקטוריון קו מנחה הוא אבי בגס, והמנכ"ל הוא צח דרוקר.
ביולי 1998 יפעת הון דיסק רכשה 6.8% ממניות קו מנחה והפכה לבעלת עניין בה.
חלק ממניות אלו נרכשו מחברת דנבאר.
ביוני 1999 רכשה חברת יפעת הון דיסק שבבעלות איש העסקים אבי בגס את מניותיו של אביר תמורת 4 מיליון דולר והפכה לבעלת השליטה בחברה.
לאחר הרכישה, נמכרה פעילות יפעת הון דיסק לקבוצת קו מנחה בעסקת בעל עניין.
ביולי 1999 רכש קונצרן כלל 28.8% ממניות "קו מנחה" אשר הוחזקו על ידי קבוצת יפעת.
בינואר 2001 רכשה חברת לידר השקעות, מקבוצת שרם-פודים-קלנר כ-%3.6 ממניות חברת קו מנחה.
באותו החודש רכשה חברת הברוקרים אי.בי.אי גם היא כ-4.2% ממניות קו מנחה.
בנובמבר 2005 מכרה אי די בי פיתוח, שקונצרן כלל מוזג לתוכה, כ-37% ממניות "קו מנחה" לחברת קמן אחזקות באמצעות חברת הבת "כלל טכנולוגיות מידע".
במרץ 2010 מכרה קמן כ-25% ממניות קו מנחה לחברת עילדב השקעות שבשליטת רונן שטרנבך.
במהלך שנת 2011 אבי בגס ורעייתו גלית ובעל השליטה בעילדב, רונן שטרנבך, הסתכסכו במישור האישי והעסקי.
בדצמבר 2013 מכרה עילדב את מלוא החזקותיה בקו מנחה, ומאז אף אחד לא נכנס כשותף בחברה.
"חשבים ה.פ.ס מידע עסקי בע"מ" היא חברה פרטית העוסקת במתן שירותי מידע עסקי ומקצועי באמצעות מגוון אתרי אינטרנט.
בפברואר 1996 הוקמה חברת "HPS" על ידי רונן פורת ורעייתו הילה.
בנובמבר 2000 רכשה קו מנחה את השליטה בחברה זו.
ביולי 1985 הוקמה חברת "חשבים מידע עסקי" על ידי אייבי מאיר.
בינואר 2004 נרכשה פעילות חברת חשבים על ידי קבוצת חילן טק.
ביולי 2006 התמזגה חשבים עם חברת HPS ומאותה עת החלה החברה החדשה להיקרא "חשבים ה.פ.ס מידע עסקי".
במסגרת עסקת המיזוג הוחזקה חשבים בבעלות משותפת (50% כל אחת) של חילן וקו מנחה.
החל משנת 2011 מוחזקת חשבים באופן מלא על ידי קו מנחה.
גייוואן (מילולית: "קערה עם מכסה"; באנגלית: Gaiwan; נקרא גם ז'ונג; בסינית פשוטה: 盖碗; בסינית מסורתית: 蓋碗) הוא כלי סיני המורכב מקערה, צלוחית ומכסה, ומשמש לחליטת עלי תה ולשתיית התה לאחר־מכן.
הכלי הומצא בתקופת שושלת מינג.
לפני שושלת מינג (1368–1644), תה נצרך בדרך־כלל ישירות מן הקערה שבה הוא היה מוכן.
אשף התה ליו-יו הסביר שקערה מיוחדת זו צריכה להיות גדולה דיו על מנת לאפשר לבצע בה את הפעולות הנדרשות לצורכי החליטה, אך קטנה מספיק כדי שיהיה נוח לאחוז בה לצורך שתיית התה.
המונח עבור הכלי שענה על הדרישות האלו היה צ'וואן (茶碗; שפירושו "קערת תה").
השינויים שחלו במהלך שושלת מינג הן בטקס התה והן בהכנת התה הם אלו שהולידו את הגייוואן.
כלי הגייוואן מורכבים משלושה חלקים: צלוחית, קערה ומכסה.
הם מיוצרים ממגוון רחב של חומרים, בהם פורצלן וזכוכית.
כלי גייוואן העשויים מחימר ייסין או מירקן מוערכים במיוחד בקרב אספני תה.
כלים אלו נוטים להיות קטנים, עם נפח של כ־100–150 מ"ל.
הגייוואן נחשב טוב במיוחד עבור חליטת תה בעל טעמים וניחוחות עדינים, כמו תה ירוק ותה לבן, למרות שבמקרים אלה לא נעשה שימוש במכסה.
הרבגוניות של הגייוואן ניכרת במיוחד בהכנת חליטות של תה אולונג בגלל יכולתו המיוחדת של סוג זה להחלט מספר פעמים , אך ניתן להשתמש בגייוואן עבור כל סוג של תה.
הגייוואן חשוב בטעימות תה בזכות המשטח הפתוח והמזוגג שלו: עצם המשטח הפתוח מאפשר לצפות בתה בזמן שהוא נחלט, ועצם היותו מזוגג מונע משינוי הטעם והארומה של התה בזמן החליטה.
המכסה של הגייוואן מאפשר לחלוט את התה בקערה ולשתות ישירות ממנה (באופן מסורתי המכסה משמש על מנת לחסום את העלים ובעצם־כך להקל על השתייה), או לצקת את התה לתוך מכולה נפרדת.
גייוואן היא השיטה המועדפת לחליטת תה ירוק ותה לבן, שכן הפורצלן הקיים בגייוואן קולט את החום ואינו גורם נזק לתה.
שיטה זו מתאימה פחות עבור חליטת תה שחור, שכן המכסה הגדול מאפשר לחום לברוח מהר מדי בזמן תהליך החליטה.
כלי הגייוואן נפוצים במיוחד בצפון סין לחליטת סוגי תה ריחניים, דוגמת תה יסמין.
בדרך כלל המשתמש יאחז את שלושת החלקים בו־זמנית בעזרת שתי ידיו.
את הצלחת נהוג להחזיק עם אצבעות יד ימין, בעוד האגודל מונח על קצה הקערה.
יד שמאל מחזיקה המכסה, אשר משמש לסינון עלי התה טרם השתייה.
צורת שימוש זו לרוב דורשת אימון, שכן הנוזל שבכלי נוטה להיות חם.
גיידריוס ארלאוסקיס (בליטאית: Giedrius Arlauskis; נולד ב-1 בדצמבר 1987 בטלז שבליטא) הוא כדורגלן עבר ליטאי ששיחק בעמדת השוער
ארלאוסקיס נולד בטלז שבליטא והחל לשחק במחלקת הנוער של מסטיס טלז, זאת לפני שעבר לשאולאי.
בשתי העונות בהן שיחק בקבוצה הבוגרת של המועדון, ערך ארלאוסקיס 40 הופעות ליגה.
בחודש ינואר 2008 הצטרף ארלאוסקיס לאוניריה אורזיצ'ן מליגת העל הרומנית תמורת 150 אלף אירו, כתחליף לבוגדאן סטליה שעזב לבאטה בוריסוב.
ב-24 במרץ הוא ערך את הופעת הבכורה שלו במועדון, כששיחק 90 דקות בתיקו 0-0 נגד צילאו פיאטרה ניאמץ.
בחצי העונה הראשונה שלו באוניריה אורזיצ'ן, ערך ארלאוסקיס ארבע הופעות ליגה.
עונת הייתה עונת הפריצה של ארלאוסקיס במועדון, והוא ערך בה 33 הופעות בכל המסגרות.
בתום העונה זכתה קבוצתו באליפות רומניה, וארלאוסקיס נבחר כשוער העונה בליגת העל הרומנית, וכן כחלק מנבחרת העונה בליגה.
בתחילת עונת המשיך ארלאוסקיס להיות השוער הראשון של המועדון, והוא שיחק בחמישה מתוך ששת משחקי קבוצתו בשלב הבתים של ליגת האלופות לעונת 2009/2010. עם זאת, הוא נכשל בשמירה על מקומו בסגל הראשון, בין היתר בשל פציעות, וסיים את העונה עם 27 הופעות בלבד בכל המסגרות.
לאחר שערך שלוש הופעות עבור אוניריה אורזיצ'ן בתחילת עונת , חתם ארלאוסקיס ברובין קאזאן מליגת העל הרוסית, ששילמה עבורו 2 מיליון אירו, על חוזה לארבע שנים.
עוד לפני כן היה ארלאוסקיס קרוב למעבר לדינמו מוסקבה.
ב-20 בנובמבר 2010 ערך ארלאוסקיס את הופעת הבכורה שלו במועדון בתיקו 2-2 נגד זניט סנקט פטרבורג.
בעונת ערך ארלאוסקיס שלוש הופעות ליגה עבור המועדון, ובעונה הבאה ערך שלוש הופעות נוספות בכל המסגרות.
ארלאוסקיס לא הצליח לבסס את עצמו כשוער הראשון של הקבוצה לאורך כל תקופתו ברובין קאזאן.
בתום עונת נודע לארלאוסקיס על ידי המועדון שחוזהו לא יחודש.
עם עזיבתו אמר ארלאוסקיס כי הוא מתחרט על שהצטרף למועדון וכי ההחלטה התבצעה משיקולים כספיים.
ב-10 ביוני 2014, לאחר ארבע עונות ברוסיה, חתם ארלאוסקיס בסטיאווה בוקרשט מליגת העל הרומנית כתחליף לציפריאן טטארושאנו שעזב לפיורנטינה.
למחרת הוא הוצג במועדון במסיבת עיתונאים וקיבל את חולצה מספר 24. לאחר שנכלל בסגל הקבוצה בשישה משחקי פלייאוף העפלה לליגת האלופות, ארלאוסקיס ערך את הופעת הבכורה שלו במועדון ב-26 ביולי, בניצחון הליגה 3-1 על ראפיד בוקרשט.
הוא עמד בשער הקבוצה גם במשחק הגומלין של סיבוב ההעפלה השני לליגת האלופות נגד לודוגורץ ראזגרד, בו הפסידה סטיאווה בוקרשט בדו-קרב בעיטות עונשין לאחר שארלאוסקיס עצר בעיטה אחת מתוך שבעה, וכתוצאה מכך שיחקה בליגה האירופית.
בדרבי נגד דינמו בוקרשט עמד ארלאוסקיס בשער בעוד אוהדי היריבה זרקו עליו חזיז בדקה ה-82 של המשחק, ולאחר טיפול קצר מרופא הקבוצה הוא המשיך לשחק וקבוצתו ניצחה בתוצאה 3-0. בשל הופעותיו במהלך שנת 2014 זכה ארלאוסקיס בתואר השחקן הליטאי של השנה.
עם זאת, סירב ארלאוסקיס לחוזה חדש במועדון, ושמו נקשר במעבר לפיורנטינה או לרומא לאחר תום חוזהו בסוף עונת .
כתוצאה מכך, הוא נשאר מחוץ להרכב הקבוצה במשחקים חשובים.
ארלאוסקיס סיים את העונה עם 25 הופעות ליגה, כשאת סופה הוא החמיץ בשל פציעות ובשל החלטות המאמן.
הקבוצה זכתה בטרבל: אליפות רומניה, הגביע הרומני וגביע הליגה הרומנית.
ב-4 ביוני 2015, לאחר עונה אחת בסטיאווה בוקרשט, עבר ארלאוסקיס בהעברה חופשית לווטפורד מהפרמייר ליג, כשהוא חותם על חוזה לארבע עונות.
ב-25 באוגוסט הוא ערך את הופעת הבכורה שלו במועדון, בהפסד 1-0 לפרסטון נורת' אנד במסגרת הסיבוב השני של גביע הפוטבול ליג.
ב-28 בנובמבר ערך ארלאוסקיס את הופעת הבכורה שלו בפרמייר ליג, הופעתו היחידה לעונת , כשהחליף את הורליו גומש הפצוע בדקה ה-67 בניצחון 3-2 על אסטון וילה.
ב-29 בינואר 2016 הושאל ארלאוסקיס לאספניול מליגת העל הספרדית לחמישה חודשים עם סעיף רכישה.
יומיים לאחר מכן הוא ערך את הופעת הבכורה שלו במועדון, בהפסד 6-0 לריאל מדריד במסגרת המחזור ה-22. הוא ערך שלוש הופעות ליגה במועדון, ובתום עונת חזר לווטפורד.
ב-19 בנובמבר 2009 ערך ארלאוסקיס את הופעת הבכורה שלו בנבחרת ליטא, כשנכנס כמחליף בפתיחת המחצית השנייה בתיקו 1-1 נגד נבחרת מולדובה במשחק ידידות.
אחיו של ארלאוסקיס, דווידאס, כדורגלן מקצועי גם הוא.
חוץ מליטאית, יודע ארלאוסקיס לדבר גם רומנית ואנגלית.
ארלאוסקיס הוא גם דייג נלהב, ואף תפס דג במשקל 21.7 ק"ג.
הכדורגלן הליטאי של השנה: 2014
גייגן (ביפנית: ガイガン, באנגלית: Gigan) הוא יצור-ענק קיברנטי חייזרי המופיע בסדרת סרטי גודזילה.
גייגן נחשב לאויבו המושבע של אנגירוס, משום שהוא נלחם נגדו בסדרת סרטי שווה.
דמותו של גייגן הופיעה לראשונה במהלך 12 במרץ 1972, בסרט גודזילה נגד גייגן, מבית היוצר של טוהו ונוצרה על ידי ג'ון פוקודה וטאקשי קימורה.
דמותו של גייגן מדורגת במקום החמישי ברשימת 10 מפלצות-הענק היפניות הגדולות ביותר בכל הזמנים, לפי אתר IGN.
גייגן מתואר כמפלץ מוזר לחלוטין, בעל מסור עגול בחזהו, קרסים גדולים מעוקלים בידיים, דוקרנים שעוברים לאורך זנבו, 3 סנפירי גב על גבו ועין קיברנטית אדומה.
הוא נושא גם מאפייני עופות, כמו ציצית מעוקלת ומקור מתכתיים.
בסדרת סרטי שווה, עורו של גייגן היה בצבע ירוק כהה בעל קשקשים זהובים בחלק מגופו.
בגודזילה: המלחמות הסופיות, מראהו של גייגן שונה כדי להיראות יותר קיברנטי.
בנוסף, בסרט זה, עורו של גייגן בצבע כחול כהה, גופו הרבה יותר דק ויעיל וישנם גם מבנים דמויי חוט העוברים על גופו.
כשגייגן עובר שדרוג, ידי הקרס המעוקלים המפורסמים שלו מוחלפים בצמד מסורים כפולים וצווארו משוריין יותר.
עיצוב זה זכה לשבחים רבים ודורג בידי המעריצים כאחד העיצובים המוצלחים ביותר שיכלו להיעשות אי פעם לכל קאייג'ו.
בסדרת סרטי שווה, גייגן מופיע כיצור חוצני העוזר לגידורה להשמיד את כדור הארץ.
שם חוצנים בצורת תיקנאים שולטים בו ובגידורה על מנת להרוס את הכוכב אך גודזילה ואנגירוס הורסים להם את התוכניות.
מאז גודזילה נגד מגאלון גייגן כבר אינו מופיע יותר בסדרת סרטי שווה.
בסדרת סרטי מילניום, גייגן הוא ישות חוצנית קדומה שנשלחה לכדור הארץ בתקופת האבן ונלחם במות'רה אך הובס.
12,000 שנה לאחר מכן, גופתו החנוטה מתגלה באגם בהוקאידו ומתגלה גם כנשק ששימש עבור גזע חוצני אלים בשם האקסיליאן.
גייגן מתעורר וגורם למסע של חורבן ורצח ברחבי יפן, אך בעיקר מגיע להשמיד את צוללת הגוטנגו, בתקווה שגודזילה לא יתעורר.
למרות שגייגן מצליח לחרב את צוללת הגוטנגו, גודזילה מתעורר ומחסל את גייגן על ידי פיצוץ ראשו באמצעות הקרן האטומית שלו.
במהלך הקרב של גודזילה נגד קייזר גידורה, מות'רה מנסה לסייע לגודזילה אך נלכדת על ידי גייגן (לאחר ששודרג) ונלחמת נגדו עד שמתנגשת בו עם צורתה הבוערת והשניים מתפוצצים למוות.
גייב לואיס לוין הוא כדורסלן אמריקאי-ישראלי, המשחק בעמדת הפאוור פורוורד והסנטר בבני הרצליה.
לוין נולד בשיקגו שבאילינוי למשפחה יהודית.
הוריו הם מרי ג'ו והלל לוין, ויש לו שני אחים ושתי אחיות.
אחיו אהרון שיחק כדורסל במכללת גרינל, וכיום הוא עוזר מאמן בקבוצת הכדורסל של בית הספר.
לוין למד בבית הספר התיכון באוק פארק ובריבר פורסט, וקלע בממוצע כמעט 20 נקודות ו-10 ריבאונדים למשחק בשנתו האחרונה.
הוא נבחר לחמישייה הרביעית בכל מדינות האיגוד של אילינוי, ונבחר לחמישייה הראשונה בשיקגו על פי ESPN.
לאחר מכן למד לוין שנה בבית הספר התיכון סנט תומאס מור.
הוא נבחר לחמישייה הראשונה של מכון ניו אינגלנד.
לוין שיחק באוניברסיטת לויולה מרימאונט, שם במקביל עשה תואר בפסיכולוגיה.
בעונתו בנבחרת המכללה, רשם ממוצעים של 11.1 נקודות ו-7.2 ריבאונדים למשחק, והיה חמישי בליגה לחסימות עם 1.2 למשחק.
בשנת 2014 הוא נבחר לחמשייה הראשונה של האזור.
בעקבות חוקי הליגה לא שיחק לוין בעונת .
בשנת 2015, עבר לוין לאוניברסיטת לויולה מרימאונט.
בעונת , הוא העמיד ממוצעים של 9.5 נקודות ו-5.9 ריבאונדים למשחק, עם 2.2 ריבאונדים התקפיים (שני בליגה), קלע ב-50.2 אחוזים מהשדה (שישי בליגה) והוסיף 0.8 חסימות למשחק (שביעי בליגה).
בעונת , הוא העמיד ממוצעים של 12.2 נקודות ו-6.2 ריבאונדים למשחק, עד שנפצע בברך וסיים את העונה.
בעונת , הוא העמיד ממוצעים של 18.5 נקודות (שלישי בכל המחוז) ו-7.3 ריבאונדים למשחק.
בנוסף קלע ב-45.5 אחוזים מהשדה, וסיים רביעי בליגה בריבאונדים עם 7.2 למשחק.
ב-3 בפברואר 2018, קלע לוין 45 נקודות והשווה שיא בן 47 שנים של המכללה בשיא נקודות למשחק.
בתום העונה נבחר לחמישייה הראשונה של המחוז.
ב-4 ביולי 2018, לאחר שלא נבחר בדראפט ה-NBA, חתם לוין בבני הרצליה מהליגה הישראלית.
גייב יורק הוא כדורסלן אמריקאי בעמדת הרכז.
ב-22 ביולי 2016 חתם יורק בקבוצת ונולי קרמונה האיטלקית.
ב-15 בנובמבר 2016 עזב יורק את הקבוצה לאחר שהעמיד ממוצעים של: 4.3 נקודות ו-2.5 ריבאונדים כאשר שיחק שישה משחקים בלבד.
שישה ימים בלבד לאחר שעזב את ונולי קרמונה חתם יורק באירי בייהוקס מליגת הפיתוח של ה-NBA שם רשם שיא קריירה של 38 נקודות בניצחון 99–118 על סאות' ביי לייקרס (קבוצת הבת של לוס אנג'לס לייקרס).
ב-31 ביולי 2017 חתם יורק במדי ביירוית מליגת העל הגרמנית בכדורסל, בה קלע 14.2 נקודות למשחק.
ב-5 בספטמבר 2018 חתם יורק באורלנדו מג'יק ששלחה אותו לקבוצת ליגת הפיתוח לייקלנד מג'יק.
ב-12 באפריל 2019 חתם יורק בא.א.ק אתונה מליגת העל היוונית וליגת האלופות בכדורסל עד סוף עונת 2018–2019.
לפני תחילת עונת המשחקים 2019\2020 חתם יורק בשטרסבורג מה-pro a.
ב-30 בנובמבר 2020 חתם יורק בהפועל תל אביב מליגת העל, שם מעמיד ממוצעים של 9.8 נקודות, 2.3 אסיסטים, 2.2 ריבאונדים ו 1.7 חטיפות.
במחזור השמיני מול עירוני נהריה יורק רשם שיא עונתי של 20 נקודות בניצחון קבוצתו 94:71. ב-18 במרץ 2021 שוחרר מהקבוצה.
גייטה (בסוואהילי: Mkoa wa Geita) היא אחת מ-31 המחוזות המנהליים של טנזניה.
המחוז נמצא בצפון מזרח המדינה.
האזור נמצא בגובה 1,100 עד 1,300 מטר מעל פני הים וחולק גבולות עם קאגרה במערב ובצפון, ואילו בחלקים הדרומיים והדרום -מזרחיים גובלים אזור שיניאנגה ואזור מוואנסה מצפון.
במחוז מתגוררים כ-1,739,530 איש ב-5 נפות, שהגדולה בהן היא בוקומבה.
נציב האזור הוא מאגאלולה סאידי מאגאלולה.
מכרה הזהב של גייטה מצוי כ-4 ק"מ ממערב לעיר גייטה.
טיילור גייל רתרפורד , הידועה באופן מקצועי בשם גייל (Gayle), היא זמרת-יוצרת אמריקאית.
פרצה לתודעה בזכות הסינגל "ABCDEFU" בשנת 2021.
גייל נולדה ב-8 ביולי 2004 בדאלאס, טקסס.
היא התחילה לשיר כשהייתה בת שבע, ובסופו של דבר עברה להתגורר בנאשוויל, טנסי כדי להמשיך בקריירה מוזיקלית.
לאחר שהוציאה כמה סינגלים בהפקה עצמית, היא התגלתה על ידי קארה דיוגוארדי הפזמונאית ושופטת לשעבר בתוכנית "אמריקן איידול" לאחר מכן דיוגוארדי החתימה את גייל בחברת התקליטים אטלנטיק רקורדס.
בשנת 2021, הוציאה גייל את הסינגל "ABCDEFU", השיר הראשון שלה תחת חברת התקליטים אטלנטיק רקורדס.
השיר הפך לויראלי בטיקטוק ובספוטיפיי.
הוא הגיע במהירות ל-10 הגדולים בגרמניה, אוסטריה, שווייץ, שוודיה, פינלנד, אירלנד, בריטניה, אוסטרליה וניו זילנד, כמו גם ל-20 הראשונים במצעד הנורווגי וההולנדי.
ב-19 בינואר 2022, יצא לאור הסינגל "Ur Just Horny".
באוגוסט 2022, התארחה גייל במופע של הזמרת הישראלית נועה קירל בפארק הירקון.
ב-7 באוקטובר 2022, גייל הוציאה את המיני אלבום השני שלה, A Study of the Human Experience Volume Two.
במקום שירים חדשים, האלבום מורכב משמונה גרסאות חדשות של שירים משני הפרויקטים הקודמים שלה.
גייל הייתה מופע החימים במספר הופעות של הלג האמריקאי של סיבוב ההופעות, The Eras Tour, של טיילור סוויפט, ובלג האירופי של סיבוב ההופעות של פינק.
היא השתתפה באלבום Barbie: The Album ושרה את השיר "Butterflies".
2023: "Fantasy" (עם לורן ספנסר-סמית' ואם בייהולד)
גייג' מונרו הוא שחקן קנדי.
מונרו נולד בטורונטו, אונטריו, קנדה ב-4 בינואר 1999. יש לו אחות צעירה ממנו בשבע שנים, סאדי מונרו, גם היא שחקנית.
מונרו החל את קריירת המשחק בגיל שמונה.
הוא דיבב בסדרות אנימציה רבות בהן "מוני דמיוני", "סופר וואי!", "מר.
מון", "גליית חברי הענק", "גרוג'בנד", "מפרץ ההרפתקאות" "קוסמות קטנות" ו"מפלצת של מלון: הסדרה".
מונרו התארח בסדרות טלוויזיה רבות בהן "לחיות עם בנים", "היפה והחיה", "השמיים נופלים", "המרחב" ו"חומר אפל".
בשנת 2011 שיחק בסרט הקולנוע "בני אלמוות".
שנה לאחר מכן שיחק בתפקיד הראשי בסרט "I Declare War".
בשנת 2017 השתתף בסרט הדרמה הנוצרי"הבקתה" לצד אוקטביה ספנסר, סם וורת'ינגטון ואביב אלוש.
בשנת 2021 שיחק בסרט הקומדיה האמריקאי"סתם אחד".
ביולי אותה שנה, פורסם שמונרו לוהק לתפקיד בסרט הקולנוע "הנערה הכי בת-מזל בעולם", שהוקרן בנטפליקס ב-7 באוקטובר 2022. עוד ב-2022 ביצע מונרו הופעת אורח בסדרת הדרמה הרפואית "רופא ללא גבולות" (אנ').
+ שנה סרט תפקיד הערות 2008 Coopers' Camera דוגי One Week בן הצעיר2010 שטן ג'סי בודן ללא קרדיט 2011 בני אלמוות אקמאס (אנ')2012 Mad Ship פטר2013 I Declare War פי.
קיי 2014 Skating to New York ארט בושאר 2017 הבקתה (אנ') ג'וש פיליפס 2018 Seven in Heaven אריק דרגל 2019 Brotherhood ג'ק וויינגטון Guest of Honour וולטר 2021 סתם אחד בלייק מאנסל 2022 הנערה הכי בת-מזל בעולם פייטון פאוול2025סתם אחד 2בלייק מאנסל
גייבראש ת'ריפווד הוא דמות בדיונית המשמשת כגיבורה הראשי של סדרת משחקי ההרפתקאות אי הקופים מאת לוקאס ארטס.
מדובב על ידי השחקן דומיניק ארמאטו במשחק השלישי, הרביעי, החמישי והשישי, כמו גם במשחקים המחודשים והמשופרים של הסוד של אי הקופים ואי הקופים 2: נקמתו של לה צ'אק.
למרות שהוא "פיראט אדיר" לפי השקפתו, הוא גיבור די מגושם ולא מאורגן לאורך כל הסדרה.
הבדיחה שרצה לאורך כל המשחקים היא כאשר דמויות מבלבלות את שמו החריג של גייבראש ת'ריפווד, בכוונה או בטעות.
מקור השם "גאיבראש" מגיע בחלקו מ"דלקס פיינט" (Deluxe Paint), בתוכנה בה יצרו את הדמות.
מכיוון שלדמות לא היה שם בשלב זה, הקובץ נקרא פשוט "גאי" (בחור).
כאשר הקובץ נשמר, סטיב פרסל, האמן האחראי על הדמות, הוסיף "בראש" לשם הקובץ, המציין שזה היה "קובץ המברשת" של Deluxe Paint עבור הדמות "גיא".
שם הקובץ היה אז "guybrush.bbm", כך שהמפתחים בסופו של דבר פשוט התחילו להתייחס ל'בחור' חסר השם הזה בתור "גאיברש".
שם המשפחה של "גייבראש ת'ריפווד" הוחלט בתחרות חברה והוא נגזר ממשפחת הדמויות של פ.
וודהאוס, כולל גלאד ת'ריפווד ופרדי ת'ריפווד (עימו הוא חולק מאפיינים דומים).
על פי השמועות, "ת'ריפווד" היה גם השם של דמות ה-RPG של דייב גרוסמן.
גילו של גייבראש אינו מוגדר במשחק, למרות שהוא עשוי להיות בן שבע עשרה בסוד אי הקופים; במשחק השני, אי הקופים 2: נקמתו של לה צ'אק, תוך השגת זיהוי מזויף (כרטיס ספרייה) בספריית פאט סיטי, פליטת לשון ("תשע....טועה, עשרים ואחת") מעידה על כך שהוא עשוי להיות תשע עשרה.
אולפני סימביוט (Symbiote Studios) ו-לוקאס ארטס הכינו פסל שכולל קרב חרבות בין גייבראש ת'ריפווד מול לה צ'אק.
IGN חשבה שגיאברוש הוא אחת הדמויות הבודדות שיהיו חזקות מספיק כדי לסדרת סרטים משלהן, כינתה אותו "משעשע להפליא" וציינה שההומור הוא אחת התכונות המכרעות שלו.
גאיבראש נכלל בהצבעה של GameSpot לגיבור משחקי הווידאו הגדול בכל הזמנים.
גאיבראש הודח בסיבוב הראשון כשהתמודד מול וונדר (Wander) מ - Shadow of the Colossus, וגרפה 46.5% מהקולות.
מגזין אמפייר הכתירה את גאיבראש בתור הדמות השביעית בגודלה במשחקי הווידאו, ואמרה שהוא "ככל הנראה הדמות האהובה ביותר בהיסטוריית משחקי הרפתקאות הצבע והקלק".
UGO Networks רשמה את גאיבראש כאחד הגיבורים הטובים ביותר שלהם בכל הזמנים.
כאשר דיברו על פיראטים, UGO כינו את גאיבראש "הגיבור המושלם להרפתקת פיראטים קלילה".
טום צ'טפילד, שכתב עבור האובזרבר, ציין את גאיבראש כאחת מ-10 הדמויות הטובות ביותר במשחקי הווידאו, ואפיין את גאיבראש כ"נוכחות בלתי נשכחת באינספור חיי משחק מתהווים, מברכיו המפותלות ועד כישורי החרב הפחות ממשיים שלו".
גאיבראש גם היה רשום בשיאי גינס כדמות משחק הווידאו ה-38 ברשימת המובילים.
בשנת 2012, GamesRadar דירג אותו כגיבור העשירי הטוב ביותר במשחקי וידאו, והוסיף "הוא אולי לא הגיבור המפחיד ביותר[...], הוא מסתדר עם השנינות החדה והתושייה שלו", וש"הוא לא רק פיראט לא סביר, אבל גם גיבור לא סביר".
בשנת 2021, רייצ'ל ובר מ - GamesRadar דירגה את גייבראש ת'ריפווד במקום ה-30 מתוך "50 דמויות משחק הווידאו האייקוניות שלהם".
HobbyConsolas כללה את גאיבראש ב"30 הגיבורים הטובים ביותר ב-30 השנים האחרונות".
גיים בוי או גיימבוי הוא שמה של סדרת קונסולות משחקים ניידות, מבית חברת נינטנדו היפנית.
זוהי אחת ממערכות המשחק הנמכרות ביותר בכל הזמנים.
נכון לספטמבר 2011, נמכרו ברחבי העולם למעלה מ-200 מיליון מכשירי גיים בוי, על דגמיו השונים (כולל מכשירי גיים בוי אדוונס).
החל מהגיימבוי הצבעוני, קונסולת הגיימבוי הייתה אחד מהמכשירים הבודדים בעולם עם תצוגת LCD בצבע מלא שתלויה בתאורת הסביבה ליצירת התמונה (בניגוד לרוב צגי ה-LCD בצבע מלא שתלויים בתאורה אחורית מיוחדת לצורך זה).
מכשיר הגיים בוי הראשון יצא לשוק בשנת 1989. המכשיר היה פרי תכנונו של עובד חברת נינטנדו ביפן בשם גוּנְפֶּיי יוֹקוֹי.
יוקוי סבר שעל מנת שהקונסולה תהיה מוצלחת, על המערכת להיות קטנה, קלה, זולה ויציבה.
מאז פותחו גרסאות שונות של הגיים בוי, כדוגמת Game Boy Color וגיים בוי אדוונס, וקונסולות הגיים בוי ממשיכות לשמור על פופולריות בקרב קהל הגיימרים.
לכבוד חגיגות יום השנה ה-15 לגיים בוי, בשנת 2004, הפיצה נינטנדו את סדרת המשחקים הקלאסיים של קונסולת ה-NES ומהדורת NES צבעונית ל-Game Boy Advance SP.
לגיים בוי יש מערכת על שבב (SoC) מותאמת אישית, שפיתחה נינטנדו וייצרה חברת שארפ.
נינטנדו כינתה אותה DMG-CPU, בעוד ששארפ כינתה אותה LR35902.